Document ID: 31990R1328

ΚΑΝΟΝΙΣΜΟΣ (ΕΟΚ) αριθ. 1328/90 ΤΟΥ ΣΥΜΒΟΥΛΙΟΥ
της 14ης Μαΐου 1990
για την τροποποίηση του κανονισμού (ΕΟΚ) αριθ. 358/79 περί των αφρωδών οίνων των παραγομένων στην Κοινότητα που ορίζονται στο σημείο 15 του παραρτήματος Ι του κανονισμού (ΕΟΚ) αριθ. 822/87 καθώς και του κανονισμού (ΕΟΚ) αριθ. 4252/88 για την παρασκευή και εμπορία κρασιών λικέρ που παράγονται στην Κοινότητα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας ότι το άρθρο 16 του κανονισμού (ΕΟΚ) αριθ. 358/79 (4), όπως τροποποιήθηκε τελευταία από τον κανονισμό (ΕΟΚ) αριθ. 2044/89 (5), και το άρθρο 6 παράγραφος 2 του κανονισμού (ΕΟΚ) αριθ. 4252/88 (6), καθορίζουν τη μέγιστη περιεκτικότητα των αφρωδών οίνων σε διοξείδιο του θείου 7 ότι τα ίδια άρθρα προβλέπουν την υποβολή πριν από την 1η Απριλίου 1990, έκθεσης της Επιτροπής στο Συμβούλιο σχετικά με την εν λόγω περιεκτικότητα, η οποία θα συνοδεύεται, ενδεχομένως, από προτάσεις 7 ότι κρίνεται σκόπιμο να υπάρχει συνέπεια μεταξύ των προτεινόμενων μέτρων και εκείνων που πρέπει να θεσπίσει προσεχώς η Επιτροπή 7 ότι, για το λόγο αυτό είναι σκόπιμο να παραταθεί η προαναφερόμενη προθεσμία 7 ότι τι ίδιο ισχύει για την προθεσμία της 1ης Σεπτεμβρίου 1990 που ορίζεται στο άρθρο 17 παράγραφος 3 του κανονισμού (ΕΟΚ) αριθ. 358/79,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 358/79 τροποποιείται ως εξής:
1. Στο άρθρο 16, η παράγραφος 3 αντικαθίσταται από το ακόλουθο κείμενο:
«3. Η Επιτροπή υποβάλλει στο Συμβούλιο, πριν από την 1η Απριλίου 1991, υπό το φως της κτηθείσας πείρας, έκθεση σχετικά με τη μέγιστη περιεκτικότητα σε διοξείδιο του θείου, συνοδευόμενη, κατά περίπτωση, από προτάσεις σχετικά με τις οποίες το Συμβούλιο αποφασίζει με ειδική πλειοψηφία πριν από την 1η Σεπτεμβρίου 1991.»
2. Στο άρθρο 17 παράγραφος 3, η ημερομηνία «1η Σεπτεμβρίου 1990» αντικαθίσταται από την «1η Σεπτεμβρίου 1991».
Άρθρο 2
Στο άρθρο 6 του κανονισμού (ΕΟΚ) αριθ. 4252/88, η παράγραφος 2 αντικαθίσταται από το ακόλουθο κείμενο:
«2. Πριν από την 1η Απριλίου 1991, η Επιτροπή, με βάση την κτηθείσα πείρα, υποβάλλει στο Συμβούλιο έκθεση σχετικά με τις μέγιστες περιεκτικότητες σε θειώδη ανυδρίτη των κρασιών λικέρ και των vlqprd., συνοδευόμενη, ενδεχομένως, από προτάσεις, επί των οποίων το Συμβούλιο θα αποφασίσει με ειδική πλειοψηφία πριν από την 1η Σεπτεμβρίου 1991.»
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1990.

Labels: 17